text: Oleoturisme ‹ Moli de la Creu – el Vilar
  Us proposem un passeig per la història del món de l'olivera i l'oli.
  Les visites es realitzen tant per a petits grups com per a grups més nombrosos d'associacions, escolars o gent gran…
  Visiteu el Molí de la Creu
  A l'interior del molí veiem com els temps han canviat, la tècnica ha avançat, i en el Molí de la Creu podem observar aquesta evolució. En primer lloc, les altes columnes de la premsa de giny, després la premsa hidràulica, els cofins i les moles de pedra. Compartint el mateix espai, el molí actual, que ofereix el millor oli amb les millors condicions de treball, i que ha estat certificat per a la elaboració d'oli ecològic.
  Us expliquem les particularitats del cultiu de l'olivera en les nostres terres i el procés d'elaboració i envasat de l'oli d'oliva. Com no podia ser d'altra manera, acabarem la visita amb un tast dels olis que elaborem al Molí de la Creu: el Vilar oli d'oliva verge extra i Molí de la Creu oli d'oliva verge.
  Per visitar el Moli de la Creu, reserveu la vostra visita al: Tel. 977 71 83 38 o omplint el formulari de Contacte.
  Visiteu el Museu Natural de les Oliveres Mil·lenàries de l'Arión
  Patrimoni natural vivent que configura un dels paisatges més emblemàtics del nostre territori.
  Durant aproximadament una hora de recorregut pel Fondo de l'Arión, podreu contemplar els 40 exemplars d'oliveres mil•lenàries que formen el Museu Natural de les Oliveres Mil•lenàries de l'Arión. Aquest és el conjunt més antic i nombrós d'oliveres mil•lenàries de tota la Península Ibèrica i, probablement, del món. A la fi de l'itinerari podreu admirar els 8'05 m. de perímetre de la Farga de l'Arión. Aquesta és una de les dos oliveres Monumentals, declarades per la Generalitat de Catalunya, que hi ha a la finca.
  La visita finalitza, com no podia ser d'un altra manera, amb el tast de l'oli el Vilar Mil•lenari elaborat i envasat pel Molí de la Creu.
  Per visitar el Museu Natural de les Oliveres Mil•lenàries de l'Arión, més informació a: Oficina de Turisme d'Ulldecona.